Sofija Jūratė Vyliūtė

Sofija Jūratė Vyliūtė (1931 m. rugpjūčio 23 d. Kaune – 2025 m. spalio 14 d.)Kultūros bendruomenėje – skaudi netektis: mirė žinoma muzikologė Sofija Jūratė Vyliūtė. Lrytas. 2025-10-14. Nuoroda tikrinta 2025-10-23. – lietuvių muzikologė.

 Gyvenimas ir veikla 
Mokėsi Vilniaus Juozo Tallat-Kelpšos muzikos technikume, o 1960 m. baigė Lietuvos konservatoriją, kur įgijo muzikologės–muzikos istorikės specialybę (Juozo Gaudrimo klasė).

1960–1979 m. dirbo Lietuvos radijo, o 1979–1986 m. – Lietuvos televizijos muzikinių laidų redaktore ir vedėja. Per savo karjerą parengė daugiau kaip 400 muzikinių radijo ir televizijos laidų.

Ji publikavo straipsnius ir recenzijas žurnaluose „Muzika ir teatras“, „Muzikos barai“, „Teatras“, „Kultūros barai“, taip pat rašė straipsnius Lietuviškajai tarybinei enciklopedijai ir Muzikos enciklopedijai. Be kūrybinės veiklos, rengė autorinius bei jubiliejinius vakarus Vilniuje ir kituose Lietuvos miestuose.

Nuo 1977 m. buvo Lietuvos kompozitorių sąjungos narė, nuo 2004 m. priklausė Lietuvos laisvės kovotojų sąjungai.Sofija Jūratė Vyliūtė - Afiša - Lietuvos kompozitorių sąjunga. Lietuvos kompozitorių sąjunga. 2009. Nuoroda tikrinta 2025-10-23.

 Mokslinė veikla 
S. J. Vyliūtės mokslinių interesų laukas apėmė muzikinį teatrą, vokalo meną, išeivijos muzikų veiklą ir šiuolaikinę lietuvių muziką.Sofija Jūratė Vyliūtė - Afiša - Lietuvos kompozitorių sąjunga. Lietuvos kompozitorių sąjunga. 2009. Nuoroda tikrinta 2025-10-23. 

 Bibliografija 
 Elena Čiudakova, 1983
 Valentinas Adamkevičius, 1986
 Elena Mažrimaitė-Dirsienė, 1992
 Lagerininko teatrai. Balys Radžius, 1995
 Slava Vaclova Žiemelytė. Kanados lietuvių dainininkė, 1995
 Vladas Baltrušaitis. Operos solistas, 1996
 Čikagos lietuvių opera, 1999
 Kapitono Igno byla, 2002
 Brolis Vincentas, 2003
 Carmen dienoraščiai. Irena Jasiūnaitė gyvenime ir scenoje, 2005
 Lietuvių muzikai Vokietijoje 1944–1949 metais, 2005
 Gyvenimas – simfonija... Kompozitoriaus Justino Bašinsko gyvenimas ir kūryba, 2012
 Lietuviai ir muzika Sibire, (su G. Kirdiene), 2013Ona Juozapaitienė. Sofija Jūratė Vyliūtė. Visuotinė lietuvių enciklopedija. 2018-08-01. Nuoroda tikrinta 2025-10-23.

 Apdovanojimai 
 2003 m. Čikagos „Lietuvių balso“ premija už knygą Brolis Vincentas
 2005 m. Lietuvos kompozitorių sąjungos Vytauto Landsbergio premija 
 2012 m. Onos Narbutienės premija už knygą Gyvenimas – simfonija...
 2013 m. Lietuvos didžiojo kunigaikščio Gedimino ordino Riterio kryžius 
 2016 m. Vyriausybės kultūros ir meno premijaNetekome mūsų bendruomenės narės, muzikologės Sofijos Jūratės Vyliūtės. Lietuvos kompozitorių sąjunga. 2025-10-14. Nuoroda tikrinta 2025-10-23. 

 Šaltiniai 

Kategorija:Lietuvos muzikologai